Es-mil-e-ua-net-II-WEB	Treiguec alavetz un mocador que contenguie ua mòstra de sesam, e me preguntèc: “Guaire vau er ardeb12 d’aguesta sòrta de sesam?” E jo li didí: “Que vau cent dracmes.” Alavetz me responec: “Avisa as mesuradors de grani e vie damb eri en kahn Al-Gaonali, en barri de Bab Al-Nassr; aquiu me traparàs.” E s’aluenhèc, dempús d’autrejar-me eth mocador que contenguie era mòstra de sesam.